4798-03-17
עו"ד אביב הראל משיבה:
לפניי בקשה מכוח פקודת ביזיון בית משפט במסגרתה עותר המבקש לכוף על המשיבה לציית להוראות הסכם הגירושין שנחתם בידי הצדדים, אושר וקיבל תוקף של פסק דין בבית משפט זה ביום 28.10.2015.
המבקש והמשיבה הם בני זוג לשעבר. השניים היו נשואים זה לזו, והתגרשו בגט פיטורין.
מקשר הנישואין בין השניים נולדו להם שלושה ילדים ושלושתם קטינים:
א- ...., יליד ....;
ב- ...., יליד ....;
ג- ...., יליד .....
(ילדי הצדדים ייקראו להלן לשם הנוחות: "הקטינים").
ביום 28.10.2015 נחתם בין הצדדים הסכם גירושין, אשר אושר וקיבל תוקף של פסק דין בבית משפט זה, ובו נקבעה, בין היתר, משמורת משותפת של ההורים ביחס לקטינים וחלוקת זמני השהות שלהם בין הוריהם.
ביום 28.02.2017 התקיים בבית משפט זה דיון, אגב רצון המשיבה להעתיק מקום מגוריה מהישוב .... שבדרום לעיר .... בתום הדיון נקבע, כי היא רשאית לעשות כן, וכי הקטינים ימשיכו ללמוד במסגרות חינוך בישוב ..., וישהו עמה בהתאם לקבוע בהסכם הגירושין, אם כי במקום המגורים החדש שלה.
עוד נקבע, כי על הצדדים לקיים את הוראות הסכם הגירושין בדווקנות, וכי לא תתקבל כל טענה של מי מהם בדבר שינוי הוראותיו, אלא אם ייעשה הדבר בכתב ובחתימת ידם.